CELEX: 32017D2317
Language: bg
Date: 2017-12-13 00:00:00
Title: Решение за изпълнение (EC) 2017/2317 на Комисията от 13 декември 2017 година за признаване на доброволната схема „Red Tractor Farm Assurance Combinable Crops &amp; Sugar Beet Scheme“ за доказване на съответствие с критериите за устойчивост съгласно директиви 98/70/ЕО и 2009/28/ЕО на Европейския парламент и на Съвета

14.12.2017   
            
            
               BG
            
            
               Официален вестник на Европейския съюз
            
            
               L 331/79
            
         РЕШЕНИЕ ЗА ИЗПЪЛНЕНИЕ (EC) 2017/2317 НА КОМИСИЯТА
   от 13 декември 2017 година
   за признаване на доброволната схема „Red Tractor Farm Assurance Combinable Crops & Sugar Beet Scheme“ за доказване на съответствие с критериите за устойчивост съгласно директиви 98/70/ЕО и 2009/28/ЕО на Европейския парламент и на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/70/ЕО на Европейския парламент и на Съвета от 13 октомври 1998 г. относно качеството на бензиновите и дизеловите горива и за изменение на Директива 93/12/ЕИО на Съвета (1), и по-специално член 7в, параграф 4, втора алинея от нея,
   като взе предвид Директива 2009/28/ЕО на Европейския парламент и на Съвета от 23 април 2009 г. за насърчаване използването на енергия от възобновяеми източници и за изменение и впоследствие за отмяна на директиви 2001/77/ЕО и 2003/30/ЕО (2), и по-специално член 18, параграф 4, втора алинея от нея,
   като има предвид, че:
   
               (1)
            
            
               В членове 7б и 7в от Директива 98/70/ЕО и в приложение IV към нея, и съответно в членове 17 и 18 от Директива 2009/28/ЕО и в приложение V към нея са определени сходни критерии за устойчивост на биогоривата и течните горива от биомаса, както и сходни процедури за проверка на съответствието с тези критерии на посочените биогорива и течни горива от биомаса.
            
         
               (2)
            
            
               В случаите, в които биогоривата и течните горива от биомаса се вземат предвид за целите, посочени в член 17, параграф 1, букви а), б) и в) от Директива 2009/28/ЕО, държавите членки следва да изискват от икономическите оператори да покажат, че биогоривата и течните горива от биомаса съответстват на критериите за устойчивост, посочени в член 17, параграфи 2—5 от същата директива.
            
         
               (3)
            
            
               Комисията може да реши, че доброволни национални или международни схеми, които определят стандарти за производството на продукти от биомаса, съдържат точни данни за целите на член 17, параграф 2 от Директива 2009/28/ЕО и/или доказват, че партиди от биогорива или от течни горива от биомаса съответстват на критериите за устойчивост, определени в член 17, параграфи 3, 4 и 5, и/или че няма материали, които са били умишлено модифицирани или превърнати в отпадъци, така че партидата или част от нея да попадне в обхвата на приложение IX. Когато даден икономически оператор предостави доказателства или данни, получени в съответствие с призната от Комисията доброволна схема, доколкото такива данни или доказателства са обхванати от решението за признаване на доброволната схема, съответната държава членка не следва да изисква от доставчика да предостави допълнителни доказателства за съответствие с критериите за устойчивост.
            
         
               (4)
            
            
               Искането да се признае, че доброволната схема „Red Tractor Farm Assurance Combinable Crops & Sugar Beet“ доказва съответствие на партидите от биогорива с критериите за устойчивост, определени в директиви 98/70/ЕО и 2009/28/ЕО, е подадено в Комисията на 27 септември 2017 г. Схемата, която е със седалище 5—11 Lavington Street, London SE1 0NZ, Обединено кралство, обхваща зърнено-житните култури, маслодайните семена и захарното цвекло, произведени в Обединеното кралство, до първата точка на доставка на тези култури. Документите за признатата система следва да бъдат достъпни на платформата за прозрачност, създадена съгласно Директива 2009/28/ЕО.
            
         
               (5)
            
            
               При оценката на доброволната схема „Red Tractor Farm Assurance Combinable Crops & Sugar Beet“ Комисията установи, че тя адекватно покрива критериите за устойчивост, определени в директиви 98/70/ЕО и 2009/28/ЕО, както и че схемата прилага методика за масов баланс в съответствие с изискванията на член 7в, параграф 1 от Директива 98/70/ЕО и член 18, параграф 1 от Директива 2009/28/ЕО.
            
         
               (6)
            
            
               При оценяването на доброволната схема „Red Tractor Farm Assurance Combinable Crops & Sugar Beet“ се установи, че тя отговаря на адекватните стандарти за надеждност, прозрачност и независимо одитиране и е в съответствие с методическите изисквания, определени в приложение IV към Директива 98/70/ЕО и в приложение V към Директива 2009/28/ЕО.
            
         
               (7)
            
            
               Мерките, предвидени в настоящото решение, са в съответствие със становището на Комитета по устойчивост на биогоривата и течните горива от биомаса,
            
         ПРИЕ НАСТОЯЩОТО РЕШЕНИЕ:
   Член 1
   Доброволната схема „Red Tractor Farm Assurance Combinable Crops & Sugar Beet“ („схемата“), представена за признаване на Комисията на 27 септември 2017 г., доказва, че партидите от зърнено-житни култури, маслодайни семена и захарно цвекло, произведени в съответствие с определените в схемата стандарти за производство на биогорива и течни горива от биомаса, съответстват на критериите за устойчивост, определени в член 7б, параграфи 3, 4 и 5 от Директива 98/70/ЕО и в член 17, параграфи 3, 4 и 5 от Директива 2009/28/ЕО.
   Схемата също така съдържа точни данни за целите на член 17, параграф 2 от Директива 2009/28/ЕО и член 7б, параграф 2 Директива 98/70/ЕО по отношение на годишните емисии от изменение на въглеродните запаси вследствие на промяна на земеползването (e
         l
      ), посочени в точка 1 от част В на приложение IV към Директива 98/70/ЕО и в точка 1 от част В от приложение V към Директива 2009/28/ЕО, за които данните показват, че са равни на нула.
   Член 2
   Ако съдържанието на схемата във вида, в който е представена за признаване от Комисията на 27 септември 2017 г., претърпи промени по начин, който може да засегне основанието за настоящото решение, Комисията се уведомява без забавяне за тези промени. Комисията извършва оценка на промените, за които е уведомена, с цел да установи дали схемата все още покрива в достатъчна степен критериите за устойчивост, за които е призната.
   Член 3
   Комисията може да отмени настоящото решение, inter alia, при следните обстоятелства:
   
               а)
            
            
               ако бъде доказано ясно, че схемата не е изпълнила елементи, за които се счита, че имат решаващо значение за настоящото решение, или ако са налице тежки и структурни нарушения на такива елементи;
            
         
               б)
            
            
               ако схемата не представи на Комисията годишни доклади в съответствие с член 7в, параграф 6 от Директива 98/70/ЕО и с член 18, параграф 6 от Директива 2009/28/ЕО;
            
         
               в)
            
            
               ако схемата не прилага стандарти за независимо одитиране, посочени в актовете за изпълнение съгласно член 7в, параграф 5, трета алинея от Директива 98/70/ЕО и в член 18, параграф 5, трета алинея от Директива 2009/28/ЕО, или подобрения на други елементи на схемата, за които се счита, че имат решаващо значение за това признаването ѝ да остане в сила.
            
         Член 4
   Настоящото решение влиза в сила в деня след деня на публикуването му в Официален вестник на Европейския съюз.
   То се прилага до 15 декември 2022 г.
   
      Съставено в Брюксел на 13 декември 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 350, 28.12.1998 г., стр. 58.
   
      (2)  ОВ L 140, 5.6.2009 г., стр. 16.